वाल्मिक च्या टोळीतील गुंड निर्ढावलेले व सराईत असले तरी अशिक्षित, अडाणचोट आहेत. ते लाच घेताना नोटांच्या थप्प्या हातात घेऊन फोटो, व्हिडीओ काढतात. लोकांचे अपहरण करताना, त्यांच्या क्रूर पद्धतीने हत्या करताना व्हिडीओ काढतात, व्हिडीओ कॉल करतात. 

गुन्हे करताना ते राजरोसपणे एवढे लख्ख, निर्विवाद डिजिटल पुरावे मागे सोडतात. डिलीट केलेले व्हिडीओ रिकव्हर करता येतात एवढं साधं ज्ञान देखील त्यांना दिसत नाही. 

या बेदरकारपणामागे जसा अडाणीपणा आहे तसाच माज देखील आहे. आमचं व आमच्या अण्णाचं कोण काय वाकडं करणार अशी मस्ती, गुर्मी, मगरुरी त्यामागे आहे. 

पुरावे नष्ट करण्याची काळजी न घेता राजरोस पुरावे मागे सोडण्याची या गुन्हेगारांच्या टोळीची मोड्स ऑपरेंडी ध्यानात घेतली तर संतोष देशमुख हत्या प्रकरणात व या दीड महिन्यात उघडकीस आलेल्या ढीगभर गुन्ह्यात पुराव्यांचा खच लागला असणार. 

गृहखात्याने व पोलीस दलाने अगदी थोडी जरी इच्छाशक्ती दाखवली तर या सिंडिकेट मध्ये गुंतलेल्या अनेकांना ते फासावर लटकवू शकतील, जन्मठेपेवर पाठवू शकतील. 

गरज आहे फक्त थोड्याश्या कर्तव्यबुद्धीची, थोड्याश्या माणुसकीची, थोड्याश्या संवेदनशीलतेची....
- सुहास भुसे